text: Opgav selvmord og dræbte mor til tre børn 
  14 oktober 2010 kl. 10.25
  En 45-årig mand har tilstået drab på sin hustru i Lindved og er idømt fængsel i 12 år.
  Den mand, der i april dræbte sin hustru i Lindved med skud, er blevet idømt fængsel i 12 år.
  Med drabet mistede tre børn deres mor.
  Den 45-årige Poul Hansen har i et retsmøde i Horsens torsdag formiddag erkendt forbrydelsen, oplyser politiet.
  Parrets forhold var i opløsning, og det var baggrunden for drabet.
  Manden siger, at han egentlig havde til hensigt at begå selvmord.
  Men på grund af impulsiv handling rettede han i stedet våbnet mod Jane Møller Hansen, lyder hans forklaring. Offeret blev 43 år.
  Anholdelsen af Poul Hansen skete nogle timer efter forbrydelsen. Han blev spottet på havnen i Korsør, hvor han sad i en bil.
  Manden har modtaget dommen.
  